CELEX: 32017D0818(01)
Language: el
Date: 2017-08-16 00:00:00
Title: Απόφαση της Επιτροπής, της 16 Αυγούστου 2017, για την τροποποίηση της απόφασης 2009/427/ΕΚ σχετικά με τη σύσταση ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής

18.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/3
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 16 Αυγούστου 2017
   για την τροποποίηση της απόφασης 2009/427/ΕΚ σχετικά με τη σύσταση ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής
   (2017/C 273/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Με την απόφαση 2009/427/EΚ (1) η Επιτροπή συγκρότησε την ομάδα εμπειρογνωμόνων για την παροχή τεχνικών συμβουλών στον τομέα της βιολογικής παραγωγής (εφεξής «η ομάδα»).
            
         
               (2)
            
            
               Το άρθρο 4 παράγραφος 5 της απόφαση 2009/427/ΕΚ ορίζει ότι τα μέλη της ομάδας διορίζονται για τριετή ανανεώσιμη θητεία. Από τη μέχρι στιγμής εμπειρία στην ομάδα προκύπτει ότι η περίοδος των τριών ετών είναι πολύ σύντομη για να μπορέσει η ομάδα να ασκήσει πλήρως τα καθήκοντά της. Η παροχή τεχνικών συμβουλών στον τομέα της βιολογικής παραγωγής διαδραματίζει σημαντικό ρόλο λαμβανομένης υπόψη της εξέλιξης του τομέα των βιολογικών προϊόντων. Η διαδικασία έγκρισης, συμπεριλαμβανομένης της παροχής τεχνικών συμβουλών σχετικά με τις γεωργικές πρακτικές και τη χρήση ουσιών, θα πρέπει να προσαρμοστεί στις επικείμενες νομοθετικές εξελίξεις σχετικά με τη βιολογική παραγωγή. Είναι επίσης αναγκαίο να εξασφαλιστεί η συνέχεια όσον αφορά τις εργασίες της ομάδας. Ως εκ τούτου, η διάρκεια της εντολής της ομάδας που συγκροτείται στην απόφαση 2009/427/ΕΚ θα πρέπει να παραταθεί σε τέσσερα έτη.
            
         
               (3)
            
            
               Συνεπώς, η απόφαση 2009/427/ΕΚ θα πρέπει να τροποποιηθεί αναλόγως,
            
         ΑΠΟΦΑΣΙΖΕΙ:
   Άρθρο 1
   Στο άρθρο 4 της απόφασης 2009/427/ΕΚ, η παράγραφος 5 αντικαθίσταται από το ακόλουθο κείμενο:
   
      «5.   Τα μέλη της ομάδας διορίζονται για τετραετή ανανεώσιμη θητεία, η οποία δεν μπορεί να διαρκέσει περισσότερες από τρεις συνεχείς τετραετίες. Τα μέλη ασκούν τα καθήκοντά τους έως την αντικατάστασή τους σύμφωνα με την παράγραφο 6 ή έως τη λήξη της θητείας τους.»
   
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   
      Βρυξέλλες, 16 Αυγούστου 2017.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  Απόφαση 2009/427/ΕΚ της Επιτροπής, της 3ης Ιουνίου 2009, σχετικά με τη σύσταση ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής (ΕΕ L 139 της 5.6.2009, σ. 29).